CELEX: 32007R1380
Language: lt
Date: 2007-11-26 00:00:00
Title: 2007 m. lapkričio 26 d. Komisijos reglamentas (EB) Nr. 1380/2007 dėl leidimo naudoti endo-1,4-beta-ksilanazę ( Natugrain Wheat TS) kaip pašarų priedą (Tekstas svarbus EEE)

27.11.2007   
            
            
               LT
            
            
               Europos Sąjungos oficialusis leidinys
            
            
               L 309/21
            
         
      KOMISIJOS REGLAMENTAS (EB) Nr. 1380/2007
   2007 m. lapkričio 26 d.
   dėl leidimo naudoti endo-1,4-beta-ksilanazę (Natugrain Wheat TS) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti endo-1,4-beta-ksilanazės (Natugrain Wheat TS) preparatą, gautą iš Aspergillus niger (CBS 109,713), kaip pašarų priedą mėsiniams kalakutams, priskirtiną priedų kategorijai „zootechniniai priedai“.
            
         
               (4)
            
            
               Endo-1,4-beta-ksilanazės (Natugrain Wheat TS) preparatą, gautą iš Aspergillus niger (CBS 109,713) laikinai naudoti mėsiniams viščiukams buvo leista 2005 m. rugsėjo 8 d. Komisijos reglamentu (EB) Nr. 1458/2005 dėl nuolatinio ir laikino leidimų naudoti tam tikrus pašarų priedus ir dėl laikino leidimo tam tikrus leidžiamus pašarų priedus naudoti pagal kitą paskirtį (2).
            
         
               (5)
            
            
               Buvo pateikti nauji duomenys, pagrindžiantys prašymą leisti naudoti šį preparatą mėsiniams kalakutams. Europos maisto saugos tarnyba (toliau – tarnyba) 2007 m. balandžio 18 d. nuomonėje padarė išvadą, kad endo-1,4-beta-ksilanazės (Natugrain Wheat TS) preparatas, gautas iš Aspergillus niger (CBS 109,713), neturi neigiamo poveikio gyvūnų sveikatai, žmonių sveikatai ar aplinkai (3). Ji taip pat padarė išvadą, kad šis preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, to preparato naudojimas neturi neigiamo poveikio šių papildomų kategorijų gyvūnams. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta Reglamentu (EB) Nr. 1831/2003.
            
         
               (6)
            
            
               Įvertinus šį preparatą matyti, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 26 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 233, 2005 9 9, p. 3.
   
      (3)  Gyvūnų pašaruose naudojamų priedų, produktų ar medžiagų mokslinės grupės nuomonė dėl fermentinio preparato Natugrain Wheat TS (endo-1,4-beta-ksilanazės) kaip mėsiniams kalakutams skirto pašarų priedo saugumo ir veiksmingumo pagal Reglamentą (EB) Nr. 1831/2003. Priimta 2007 m. spalio 18 d.EMST leidinys (2007) 474, 1-11.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetas/kg visaverčio pašaro, kurio drėgnumas yra 12 %
               
            
                  Zootechninių priedų kategorija. Funkcinė grupė: virškinimo stimuliatoriai.
               
            
                  4d62
               
               
                  BASF Aktiengesellschaft
               
               
                  Endo-1,4-beta-ksilanazė
                  EC 3.2.1.8
                  (Natugrain Wheat TS)
               
               
                  
                               
                           
                           
                              
                                 Priedo sudėtis:
                              Endo-1,4-beta-ksilanazės, gautos iš Aspergillus niger (CBS 109,713), preparatas, kurio mažiausias aktyvumas:
                              Kieto pavidalo: 5 600 TXU (1)/g
                              Skysto pavidalo: 5 600 TXU/ml
                           
                        
                               
                           
                           
                              
                                 Veikliosios medžiagos apibūdinimas:
                              
                              Endo-1,4-beta-ksilanazės, gautos iš Aspergillus niger (CBS 109,713), preparatas
                           
                        
                               
                           
                           
                              
                                 Analizės metodai
                                  (2):
                              Viskozimetrinis metodas, pagrįstas klampumo sumažėjimu endo-1,4-beta-ksilanazei veikiant ksilano turintį substratą (kviečių arabinoksilaną) esant 3,5 pH ir 55 °C temperatūrai.
                           
                        
               
                  Mėsiniai kalakutai
               
               
                  —
               
               
                  560 TXU
               
               
                  —
               
               
                  Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                  Rekomenduojama dozė kilograme visaverčio pašaro:
                  Mėsiniams kalakutams: 560 – 840 TXU
                  Naudoti kombinuotuose pašaruose, turinčiuose daug nekrakmolingų polisacharidų (ypač beta-gliukanų ir arabinoksilanų), pvz., kurių sudėtyje yra daugiau kaip 40 % kviečių.
               
               
                  2017 m. gruodžio 17 d.
               
            
         (1)  1 TXU – tai fermento kiekis, atpalaiduojantis 5 mikromolius redukuojančių cukrų (ksilozės ekvivalentai) per minutę iš kviečių arabinoksilano, esant 3,5 pH ir 55 °C temperatūrai.
      
         (2)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/crl-feed-additives